Ɛgzɛrsiis-rãmbã sã n yaa wʋsgo, m maanda wãna?
F sẽn tõe n maane
Bao zĩ-sõngo. Bao zĩig bʋʋr sẽn ka be, la bũmb a to me sẽn pa na n tiis-fo. Ra wigd tele wã me ye.
Lʋɩɩs sẽn tar yõodã taoore. Sẽn mik tɩ lekollã tara yõod wʋsgã, lʋɩɩs rẽ taoore.
Ra viig ye. Yãk wakat takɩ ɛgzɛrsiis-rãmbã maaneg yĩnga, la f ra viig ye.
Sigl ɛgzɛrsiis-rãmbã maanego. Yãk f sẽn na n maan f ɛgzɛrsiis-rãmbã to-to, pʋgdg-pʋgdga. Gʋls rẽ sebr zugu, la f yãk f sẽn na n maan ɛgzɛrsiis fãa n tãag wakat ninga. F sã n sa a ye, bɩ f ning bãnd sebrã zugu.
Vʋʋsdẽ. F sã n wa mik tɩ f yaamẽ, bas n vʋʋse. F sã n paam n pems bilf bɩ f le sɩnge.
Kõ-f meng sɩda. Bãng tɩ bũmb ning sẽn kɩt tɩ f yaa karen-bi-sõngã, pa f zugã sẽn na n vɩ ye. Yaa f sẽn na n tʋmd ne f sũur fãa. (Yel-bũnã 10:4) Fo sã n sɩd modge, f na n yãame tɩ na n woma bi-sõma.
mos_Latn mos_Latn mos_Latn mos_Latn mos_Latn mos_Latn mos_Latn mos_Latn